Malem Lailatulqadar

Lailatul qadar otabâ Lailat Al-Qadar (bhâsa Arab: لَيْلَةِ الْقَدْرِ malem kateptepan) aropa'aghi sèttong malem penting sè bâḍâ è bulân Ramadhan, sè è ḍâlem Al-Qur'an èjellassaghi mènangka malem sè lebbi bhâgus ḍâri saèbu bulân. Deskripsi tentang kaistimèwa'an malem nèka bisa ètemmo è Surah Al-Qadar, surah ka-97 è dâlem Al-Qur'an.Rusdiana, Amri. "Keutamaan dan Amalan Malam Lailatul Qadar di Bulan Ramadhan". https://www.rumahzakat.org 2025-03-11. Aksès 2025-03-18.

 Etimologi 
Mètorot Quraish Shihab, oca’ Qadar (قﺩﺭ) sasuai kalabân pangangghuyânna è ayat-ayat Al-Qur’an bisa anḍi’ arte tello’, èngghi panèka:"Arti dan Makna Malam Lailatul Qadar." https://baznas.go.id . 2023-04-19. Aksès 2025-03-18. 

- Kateptepan tor atoran saèngghâ Lailat Al-Qadar èpahamè mènangka malem paneptepan Allah ka'angguy lalampan kaoḍi’na manossa. Pangangghuy Qadar mènangka paneptepan bisa ètemmo è surah Ad-Dukhan ayat 3-5: Saongghuna Kaulâ (Allah) matoron (Al-Qur'an) è sèttong malem bân saongghuna Kaulâ sè abherri' pangènga'. È malem nèka, sadhâjâ parkara sè possa' kalabân hèkmat èjellassaghi, èngghi panèka parkara sè cè' rajhâna è seḍḍi'na Kaulâ.Fadilasari, ila. "Penjelasan tentang Makna Malam Lailatul Qadar". https://lampung.nu.or.id . 2023-04-11. Aksès 2025-03-18.

- Malem kasebbhut aropa'aghi malem moljâ sè taḍâ’ bhândinganna. Moljâ polana èpèlè mènangka malem bâkto Al-Qur'an ètoronaghi. Pangangghuy Qadar sè èmaksod ḍâ' kamoljâ'ân bisa ètemmo è surah Al-An'am (6): 91 sè acarèta tentang kaom musrik: orèng-orèng jarèya ta' amoljâ'aghi Allah kalabân kamoljâ'ân sè pantes, è bâkto ngoca' jhâ' Allah ta' noronnaghi apa-ponapa ḍâ' masyarakat.

- Copè': Malem jârèya aropa'aghi malem sè copè', polana bânnya' malaèkat sè toron ka bumè, akadhi sè èpastèyaghi ḍâlem surah Al-Qadr. Pangangghuy Qadar ka'angghuy alambangaghi kacopè'an bisa ètemmo è surah Ar-Ra'd ayat 26: Allah alapangngaghi rajhekkè sè èkasokanè bân macopè' (ḍâ' orèng sè èkasokanè jhughân).
Lailatulqadar bisa jhughân èyartèyaghi mènangka malem paparèng kaotama'an sè èjhânjiyaghi sareng Allah ḍâ' ommat Islam sè terro ngaollè bâgiyân ḍâri paparèng kaotama'an kasebbhut. Kaotama'an panèka èdhâsarragi ḍa’ nilai Lailatulqadar mènangka malem sè lebbi bhâgus ḍâri saèbu bulân.

 Kaistimèwaan 
Ponapa sè èlakonè ommat muslim nalèka dhibi'na atemmo sareng malem Lailatulqadar? Rasulullah ngajhâri ka'angghuy maos do'a è bâbâ panèka:

"Allahumma innaka afuwwun karim tuhibbul afwa fa'fu anni", sè artèna: "Ya Allah, Ajunan Sè Maha Pangapora tor Sè Maha Rahmat, Ajunan senneng nyapora abḍi-abḍi èpon Ajunan, maka sapora'aghi ḍusa abḍina."Fatimah. "Kapan Malam Lailatul Qadar 2025? Ini Penjelasan beserta Tanda-tandanya". https://www.detik.com  . 2025-03-17. Aksès 2025-03-18. 

 Bâkto 
Bâḍâ pamangghi sè ngoca' jhâ' malem Lailatulqadar kadhâddhiyân è 10 malem ahèr è bulân Ramadhan, hal panèka mètorot hadits ḍâri Aisyah sè adhâbu: "Rasulullah sallallaahu 'alaihi wa sallam alaksana'aghi iktikaf è sapolo arè ahèr è bulân Ramadhan bân adhâbu, sè artèna: "sarè malem Lailatulqadar è (malem ghânjhil) è 10 arè ahèr bulân Ramadhan." (HR: Bukhari 4/225 bân Muslim 1169). Ampon èkaonèngè jhâ' Lailatulqadar kamungkinan bhâkal "ènyataaghi" sareng Allah è malem-malem ghânjhil, namong mèlana ommat Islam amolaè pasa è arè otabâ tangghâl sè dhâ-bidhâ, maka ommat Islam sè terro ngaollè keotama'na Lailatulqadar bisa "nyarè" è sabbhân malem. Sopajhâ kaulâ sadhâjâ sè terro “ngaollè” Lailatulqadar, maka abhuka pasa “sakadhârrâ” bhâi sopajâ bâdhân ta’ “dhâddhi berrâ' ” males bân dhâddhi sabâb katonḍu tor ghâmpang teḍung, saèngghâ ponapa sè èkaterroè kaulâ sadhâjâ kaangguy ngaollè Lailatulqadar ta’ ḍâpa’ ka hasèlla.

 Abâs jhughân 

 Al-Qur'an
 Iktikaf
 Surah al-Qadar
 Ramadan

 Sombher